Dobrý deň,
ďakujem za otázku.
Tetánia je syndróm, charakterizovaný stavom zvýšenej dráždivosti centrálneho a periférneho nervového systému, ktorý vzniká zmenami koncentrácie minerálov v medzibunkovej tekutine. Tetánia vzniká v dôsledku   poklesov  koncentrácie minerálov v medzibunkovej tekutine : zníženie hladiny voľného krvného vápnika (hypokalciémia) a/alebo pokles koncentrácie sérového magnézia (hypomagneziémia).
Liečba tetánie  patrí do rúk odborníkov – neurológa, poprípade psychológa.  Na tetániu sa predpisujú lieky viazané na lekársky predpis , ale aj  výživové doplnky v podobe kalcia a magnézia. Dôležité pri tetánii je vyhýbanie sa stresu, dostatok spánku a správna životospráva.  Homeopatická liečba môže byť doplnková k základnej liečbe. Vzhľadom na to, že neexistuje univerzálny homeopatický liek na tetániu a   užívanie homeopatík má špecifické pravidlá , predpisovanie hoemopatík  patrí do rúk vyškolených homeopatov, kt. sa štúdiu homepatík venujú podrobnejšie. Odporúčam konzultovať správny výber  homeopatika na uvedenú diagnózu s homeopatom v blízkosti Vášho bydliska, popr. telefonicky či mailom. Pre homeopata  je rozhodujúcejšie ako stanovená diagnóza  komplexné homeopatické vyšetrenie a  na  základe  toho homeopat môže doporučiť liečbu. Vznik určitého zdravotného problému má svôj dôvod, vždy se jedná o disharmóniu, nerovnováhu daného človeka.
Posielam Vám zoznam registrovaných homeopatov :https://komorahomeopatov.sk/zoznam-homeopatov/
S pozdravom  a želaním krásneho dňa
PharmDr. Lenka Balážová
odborný zástupca BENU SK 77